Document ID: /roh_data/filtered/fineweb-2-filterrobots_roh.jsonl.gz/1460

Roman Brenn, il president dal Consum Alvra-Surses ha ditg, ch’ins possia cun il buffet da la staziun da Casti nizzegiar sinergias cun il tancadi e cun la butia che sa chatta visavi. Là sajan ins vegnì a la limita da las capacitads, surtut quai che pertutga il pitschen bistro dal tancadi.
Il mais da matg vegn renovà
Tenor Roman Brenn duai era il kiosc dal buffet puspè vegnir reactivà. Là vul ins profitar da vender, dasper artitgels da kiosc, er souvenirs regiunals als blers turists che passan a Casti. Durant il mais da matg renovescha la Viafier retica, ch'è la locatura dal bajetg, ed a partir dal prim da zercladur duai il buffet puspè esser avert.
RR actualitad 11:00